Diari Oficial de la Generalitat Valenciana


Sumari del DOGV 8426, del 19-11-2018 (2018/10375)

ACORD de 9 de novembre de 2018, del Consell, per la qual s'autoritza una transferència de crèdit del capítol 4 al 6 en el programa 442.90, Prevenció d'incendis forestals, de la Conselleria d'Agricultura, Medi Ambient, Canvi Climàtic i Desenvolupament Rural, per import de 30.000 euros, que implica la supressió de la línia de transferència X6211, Cartografia zones cremades (Exp. 12.010/18-112).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8426

Data del DOGV
:   19-11-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/10773


Data del document
:   09-11-2018

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 9 de novembre de 2018, del Consell, per la qual s'autoritza una transferència de crèdit del capítol 4 al 6 en el programa 442.90, Prevenció d'incendis forestals, de la Conselleria d'Agricultura, Medi Ambient, Canvi Climàtic i Desenvolupament Rural, per import de 30.000 euros, que implica la supressió de la línia de transferència X6211, Cartografia zones cremades (Exp. 12.010/18-112). [2018/10193]  
  
En l'annex de transferències i subvencions corrents del programa 442.90 Prevenció d'incendis forestals, de la Conselleria d'Agricultura, Medi Ambient, Canvi Climàtic i Desenvolupament Rural, figura la línia de transferència X6211, Cartografia zones cremades, per import de 30.000 euros, el beneficiari del qual és l'Institut Cartogràfic Valencià, i que té per finalitat l'elaboració de cartografia de zones afectades per incendis forestals destinada al Registre de Zones Cremades.   
  
L'organisme autònom esmentat, adscrit a la Conselleria d'Habitatge, Obres Públiques i Vertebració del Territori, ha indicat que les seues funcions s'han de cenyir a la preparació i publicació de les imatges necessàries per a l'elaboració de la cartografia de zones cremades, tasca aquesta última que correspon a la Direcció General d'Incendis Forestals, per la qual cosa ha renunciat al crèdit de l'esmentada línia de transferència.  
  
Per tot això, la Conselleria d'Agricultura, Medi Ambient, Canvi Climàtic i Desenvolupament Rural proposa suprimir l'esmentada línia de transferència X6211, i transferir la seua dotació inicial de 30.000 euros al capítol 6 del mateix programa, amb la finalitat de realitzar més projectes de manteniment de les infraestructures existents que permeten desenvolupar el Registre de Terrenys Forestals Incendiats de la Comunitat Valenciana.  
A aquest efecte i en virtut del que es disposa en els articles 21, 23 i 26 de la Llei 22/2017, de 29 de desembre, de pressupostos de la Generalitat per a l'exercici 2018, a proposta del conseller d'Hisenda i Model Econòmic, el Consell, prèvia deliberació, en la reunió de 9 de novembre de 2018,  
  
  
Acorda  
  
Primer  
Autoritzar una minoració de crèdit en l'aplicació 44.95.60.033.08.5 per import de 30.000 euros, que implica la supressió de la línia de transferència X6211, segons el detall següent:  
Segon  
Autoritzar un increment de crèdit en l'aplicació 96.74.67.075.10.6 per import de 30.000 euros.  
  
Tercer  
Com a conseqüència de la minoració de crèdit de la línia de transferència X6211 el pressupost de l'Institut Cartogràfic Valencià s'actualitzarà de la forma que figura a continuació:  
  
a) Pressupost d'ingressos:  
  
Transferències  
Generalitat Dotació anterior Modificació Dotació actual  
IV 2.898.717 -30.000 2.551.930  
VII 1.756.362 1.228.800  
Total 3.880.750 -30.000 3.780.730  
  
  
  
b) Pressupost de despeses:  
  
Capítols Dotació anterior Modificació Dotació actual  
I 2.412.095 2.304.910  
II 586.683 -30.129 878.532  
IV 737.001 315.500  
VI 1.376.634 1.228.800  
Total 3.811.922 -30.000 3.780.730  
  
  
  
València, 9 de novembre de 2018  
  
La consellera secretària,  
MÓNICA OLTRA JARQUE